CELEX: 32015D0349
Language: et
Date: 2015-03-02 00:00:00
Title: Komisjoni rakendusotsus (EL) 2015/349, 2. märts 2015 , millega muudetakse seoses kõrge patogeensusega linnugripi puhangutega Idaho ja California osariigis otsuse 2007/777/EÜ II lisas Ameerika Ühendriike käsitlevat kannet loetelus, milles on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli (teatavaks tehtud numbri C(2015) 1315 all)  EMPs kohaldatav tekst

4.3.2015   
            
            
               ET
            
            
               Euroopa Liidu Teataja
            
            
               L 60/68
            
         KOMISJONI RAKENDUSOTSUS (EL) 2015/349,
   2. märts 2015,
   millega muudetakse seoses kõrge patogeensusega linnugripi puhangutega Idaho ja California osariigis otsuse 2007/777/EÜ II lisas Ameerika Ühendriike käsitlevat kannet loetelus, milles on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli
   
      
         (teatavaks tehtud numbri C(2015) 1315 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ning artikli 9 lõike 4 punkti c,
   ning arvestades järgmist:
   
               (1)
            
            
               Komisjoni otsuses 2007/777/EÜ (2) on sätestatud looma- ja inimtervishoiu nõuded lihatoodete ja töödeldud magude, põite ja soolte saadetiste (edaspidi „kaubad”) liitu importimiseks, liidu kaudu toimuvaks transiidiks ja liidus ladustamiseks.
            
         
               (2)
            
            
               Otsuse 2007/777/EÜ II lisa 1. osas on kirjeldatud nende kolmandate riikide piirkondi, mille suhtes on kõnealuste kaupade toomisel liitu kehtestatud piirangud selleks, et kaitsta loomade tervist, ja kus kohaldatakse piirkondadeks jaotamist. Kõnealuse lisa 2. osas on sätestatud loetelu nende kolmandate riikide ja riikide osade kohta, kust lubatakse kõnealuseid kaupu liitu tuua juhul, kui kaupa on töödeldud vastavalt kõnealuse lisa 4. osas sätestatule.
            
         
               (3)
            
            
               Ameerika Ühendriigid on loetletud otsuse 2007/777/EÜ II lisa 2. osas sellise kolmanda riigina, mille territooriumi teatavatest osadest on olenevalt kõrge patogeensusega linnugripi puhangute esinemisest lubatud liitu importida ja liidust läbi vedada kaubasaadetisi, mis on saadud kodulindudest, tehistingimustes peetavatest uluklindudest ja looduslikest uluklindudest. Kõnealust piirkondadeks jaotamist tunnistati otsusega 2007/777/EÜ, mida on muudetud komisjoni rakendusotsusega (EL) 2015/252 (3) pärast kõrge patogeensusega linnugripi puhanguid Oregoni ja Washingtoni osariigis. Otsuses 2007/777/EÜ on sätestatud, et Oregoni ja Washingtoni osariigi haigusest mõjutatud piirkondadest pärit kaupu lubatakse liitu tuua pärast otsuse 2007/777/EÜ II lisa 4. osas sätestatud eritöötlemisviisi „D” (edaspidi „töötlemisviis D”) kohast töötlemist.
            
         
               (4)
            
            
               Ameerika Ühendriigid kinnitasid 20. jaanuaril 2015 kõrge patogeensusega linnugripi alatüübi H5N2 esinemist Idaho osariigi ühes linnukarjas ja 23. jaanuaril 2015 kõrge patogeensusega linnugripi alatüübi H5N8 esinemist California osariigis. Ameerika Ühendriikide veterinaarasutused peatasid otsekohe veterinaarsertifikaatide väljastamise sellistele liitu eksporditavatele kaubasaadetistele, mis on pärit kõnealustest osariikidest ja Oregoni osariigi ühest osast, mille suhtes on uute puhangute tõttu kehtestatud veterinaarpiirangud. Samuti on Ameerika Ühendriigid rakendanud kõnealuse haiguse tõrjeks ja leviku piiramiseks hädatapmist.
            
         
               (5)
            
            
               Euroopa Liidu ja Ameerika Ühendriikide valitsuse vahel sõlmitud kokkuleppega (4) on ette nähtud piirkondadeks jaotamise meetmete kiire vastastikune tunnustamine liidus või Ameerika Ühendriikides aset leidva haiguspuhangu korral.
            
         
               (6)
            
            
               Idaho ja California osariigis esineva kõrge patogeensusega linnugripi tõttu tuleb nimetatud osariikide osadest ja Oregoni osariigi ühest osast, mille suhtes Ameerika Ühendriikide veterinaarasutused on kehtestanud veterinaarpiirangud, pärit kodulindudest, tehistingimustes peetavatest uluklindudest ja looduslikest uluklindudest saadud kaupu töödelda vähemalt töötlemisviisi D kohaselt, et vältida kõrge patogeensusega linnugripi viiruse levikut Euroopa Liitu.
            
         
               (7)
            
            
               Seepärast tuleks muuta otsuse 2007/777/EÜ II lisa 1. osa.
            
         
               (8)
            
            
               Seepärast tuleks otsust 2007/777/EÜ vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 2. märts 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 18, 23.1.2003, lk 11.
   
      (2)  Komisjoni otsus 2007/777/EÜ, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      (3)  Komisjoni rakendusotsus (EL) 2015/252, 13. veebruar 2015, millega muudetakse seoses kõrge patogeensusega linnugripiga otsuse 2007/777/EÜ II lisas Ameerika Ühendriike käsitlevat kannet selliste kolmandate riikide või nende osade loetelus, millest lubatakse liitu tuua lihatooteid ning töödeldud magusid, põisi ja sooli (ELT L 41, 17.2.2015, lk 52).
   
      (4)  Kokkulepe Euroopa Ühenduse ja Ameerika Ühendriikide valitsuse vahel, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ja mis kiideti Euroopa Ühenduse nimel heaks nõukogu otsusega 1998/258/EÜ (EÜT L 118, 21.4.1998, lk 1).
   
      LISA
      Otsuse 2007/777/EÜ II lisa 1. osas asendatakse Ameerika Ühendriike käsitlev kanne järgmisega:
      
         
                     „Ameerika Ühendriigid
                  
                  
                     US
                  
                  
                     01/2014
                  
                  
                     Kogu riik
                  
               
                     US-1
                  
                  
                     01/2014
                  
                  
                     Ameerika Ühendriigid: kogu riik, välja arvatud piirkond US-2.
                  
               
                     US-2
                  
                  
                     01/2014
                  
                  
                     Ameerika Ühendriikide järgmised piirkonnad:
                     
                                  
                              
                              
                                 kogu Washingtoni osariigi territoorium,
                              
                           
                                  
                              
                              
                                 Douglase maakond ja Malheuri maakond Oregoni osariigis,
                              
                           
                                  
                              
                              
                                 Canyoni maakond ja Payette'i maakond Idaho osariigis,
                              
                           
                                  
                              
                              
                                 Stanislausi maakond ja Toulumne'i maakond California osariigis.”